  Майя Бывальцева Ижмашлэсь башнязэ выльдон — конструкторлэсь Михаил Калашниковлэсь юбилейзэ пусйыны дасяськонын валтӥсез ӧр. 18-тӥ коньывуонэ журналистъёслы со сярысь вераз Удмуртиысь лулчеберетъя но туризмъя министр Владимир Соловьёв. 19-тӥ даур кутсконын пуктэм юртэз выльдон 2 миллиард 500 миллион манет котыр утёз. Соловьёвлэн верамезъя, куке башняез учкиз Россиысь лулчеберетъя министр Владимир Мединский, со кун но ужбергатон ласянь валче ужаны луонлыкез эскерыны ӵектӥз. Тодэ вайытом, Ижкарлэсь одӥгзэ тодметсэ выльдонэз пыртӥзы со объектъёс пӧлы, кудъёссэ Михаил Калашниковлэн 100 ар тырмонэзлы дасяны кулэ. «Саклык висъяськомы Ижмашлэн башняезлы, эскериськомы на Йӧскалык лыдӟиськонниез — Чайковскийлэн юбилеезъя программа борды итӥськыны ӧм быгатэ ке, со объектъёс, кудъёсыз отын вал (крезьгурчилэн юбилеезлы дасяськон программаын — ред.), отчы выжозы ни», — вераз Соловьёв. Со сяна, списоке шедизы Пинал учкисьёслы театр, но Иж тыметлэсь ярдурзэ выльдонэз азьланьтон. Тегъёс: Лулчеберет Ижкар Удмуртия МихаилКалашников Лулчеберетъянотуризмъяминистерство ВладимирСоловьёв  